CELEX: 62013CN0277
Language: da
Date: 2013-05-21 00:00:00
Title: Sag C-277/13: Sag anlagt den 21. maj 2013 — Europa-Kommissionen mod Den Portugisiske Republik

10.8.2013   
            
            
               DA
            
            
               Den Europæiske Unions Tidende
            
            
               C 233/2
            
         Sag anlagt den 21. maj 2013 — Europa-Kommissionen mod Den Portugisiske Republik
   (Sag C-277/13)
   2013/C 233/02
   Processprog: portugisisk
   
      Parter
   
   
      Sagsøger: Europa-Kommissionen (ved P. Guerra e Andrade og F.W. Bulst, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 11 i Rådets direktiv 96/67/EF af 15. oktober 1996 om adgang til ground handling-markedet i Fællesskabets lufthavne (1), idet den ikke har truffet de foranstaltninger, der er nødvendige for at fastlægge en procedure for udvælgelse af leverandører, som har tilladelse til at levere ground handling-ydelser i lufthavnen i Lissabon, Porto og Faro, for så vidt angår bagage, forpladshandling og håndtering af fragt og post.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ved ikke at have gennemført åbningen af markedet for ground handling-ydelser, for så vidt angår udvælgelsen af leverandører, har Den Portugisiske Republik tilsidesat EU-retten.
   Henset til det begrænsede antal leverandører af ground handling-ydelser, der har tilladelse til af levere den slags ydelser for så vidt angår bagage, forpladshandling og håndtering af fragt og post, burde Den Portugisiske Republik have fastlagt en procedure for udvælgelse i henhold til artikel 11 i direktiv 96/67/EF. Endvidere skulle den dertil svarende procedure have været fastlagt således, at den forudgående høring af brugerudvalget skulle have været gennemført. Desuden skal leverandørerne udvælges for en periode på højst syv år i henhold til artikel 11, stk. 1, litra d), i direktiv 96/67/EF
   
      (1)  EFT L 272, s. 36.